stanford-oval/wikipedia huggingface dataset:
Church of Jesus Christ–Christian

Church of Jesus Christ–Christian oli yhdysvaltalainen kristillisen identiteetin teologiaa edustanut kirkkokunta. Sen perusti Ku Klux Klanin jäsen Wesley A. Swift käytännössä jo 1940-luvulla, ja siitä tuli näkyvin kristillisen identiteetin teologiaa edustanut kirkko. Church of Jesus Christ–Christian -nimellä kirkkokunta aloitti toimintansa vuonna 1957. Nimivalinnalla korostettiin sitä liikkeen ydinuskomusta, jonka mukaan Jeesus ei ollut juutalainen.
Wesley A. Swift koulutti Church of Jesus Christ–Christianiin pappeja ja kiersi Yhdysvaltoja saarnaamassa opetuksiaan samanaikaisesti kun kansalaisoikeusliikkeen kampanjointi oli aktiivista. Swiftin omistautuneimpiin oppilaisiin kuului William Potter Gale, joka värväsi liikkeeseen tulevan Aryan Nations -johtaja Richard Girnt Butlerin. Galea alettiin epäillä useiden afroamerikkalaisten suosimien kirkkojen pommittamisesta. FBI tarkkaili sekä Swiftiä että Galea, koska heihin kytköksissä olleisiin henkilöihin kohdistui epäilyjä salamurhayrityksistä, terrorismista ja muusta rikollisuudesta, joka kohdistui Swiftin uhkaaviksi väittämiin henkilöihin.
Church of Jesus Christ–Christianin perustaja piti valkoisia todellisina ”israeliitteina” ja väitti juutalaisten syntyneen Eevan ja Saatanan seksuaalisesta kanssakäymisestä. 1970-luvulla Richard Girnt Butler julisti perustamansa Aryan Nationsin Church of Jesus Christ–Christianin työn jatkajaksi. Butlerin työ johtikin siihen, että kristillisen identiteetin teologia saavutti 1980-luvulla merkittävän aseman rasististen liikkeiden piirissä. Wesley A. Swiftin opetukset ja saarnat ovat edelleen laajalti käytössä kristillistä identiteettiä edustavissa piireissä.
Ja Rule

| Ja Rule |
| --- | --- |
 Ja Rule vuonna 2016
Henkilötiedot
Koko nimi:  Jeffrey Atkins
Syntynyt: 29. helmikuuta 1976 (ikä 48) Queens, New York
Ammatti:  rap-artisti, näyttelijä
Muusikko
Taiteilijanimi:  Ja Rule
Aktiivisena:  1994–
Tyylilajit:  hip hop
Yhtyeet:  Murder Inc.
Levy-yhtiöt:  Universal The Inc. Mpire Ruff Ryders Aftermath Shady Geffen Interscope
Aiheesta muualla
ww38.jarule.com
  [ Muokkaa Wikidatassa ] [ ohje ]  
Jeffrey Atkins (s. 29. helmikuuta 1976, Queens, New York), tunnettu paremmin taiteilijanimeltään Ja Rule, on yhdysvaltalainen rap-artisti ja näyttelijä. Hän on tehnyt yhteistyötä muun muassa Jay Z:n, Fat Joen, Ashantin ja monen muun rap- ja R&B-artistin kanssa. Ja Rulen maailmanlaajuisesti tunnettuja kappaleita ovat muun muassa ”New York” ja ”Always on Time”. Ja Rule on esiintynyt myös muutamissa elokuvissa, kuten Hurjapäät ja Scary Movie 3. Vuonna 2014 hän julkaisi omaelämäkerrallisen kirjan Unruly: The Highs and Lows of Becoming a Man.
Varhainen ura

Ja Rule aloitti musiikkiuransa Cash Money Click -ryhmässä vuonna 1993. Tämän jälkeen hän alkoi tekemään paljon yhteistötä DMX:n ja Jay Z:n kanssa. Hän solmi levysopimuksen Irv Gottin Murder Inc Recordsin kanssa vuonna 1998, ja julkaisi ensimmäisen sooloalbuminsa Venni Vetti Vecci vuonna 1999.
Yksityiselämä

Rule kasvoi syvästi uskonnollisessa Jehovan todistaja -perheessä. Aikuisiällä hän kuitenkin kääntyi kristityksi.
Kesäkuussa 2011 Ja Rule tuomittiin kahdeksi vuodeksi vankilaan aseen hallussapidosta ja veropetoksesta. Toukokuussa 2013 hän vapautui vankilasta, jonka jälkeen hän vietti tuomionsa loppuajan kotiarestissa heinäkuun loppuun asti.
Kritiikki ja erimielisyydet

DMX syytti Ja Rulen matkineen häneltä käheän äänen. Heillä oli pitkään huonot välit mutta myöhemmin he kuitenkin sopivat riitansa. Ja Rulella on ollut riitoja monien muidenkin rap-artistien kanssa, kuten 50 Centin ja Foxy Brownin kanssa. Hän sai myös paljon kritiikkiä osaakseen ilmoittaessaan eräässä haastattelussa olevansa uusi 2Pac. Tämä sai monet 2Pacin ja rap-musiikin fanit suuttumaan sekä pitämään Ja Rulea ylimielisenä.
Diskografia > Albumit

Venni Vetti Vecci (1999)
Rule 3:36 (2000)
Pain Is Love (2001)
The Last Temptation (2002)
Blood in My Eye (2003)
R.U.L.E. (2004)
The Mirror: Reloaded (2009)
Pain Is Love 2 (2012)
Twelve (2019)
Diskografia > Singlet

| Vuosi | Single | Listasijoitus> US | Listasijoitus> US R&B | Listasijoitus> US Rap | Listasijoitus> UK | Listasijoitus> AUS | Albumilta |
| --- | --- | --- | --- | --- | --- | --- | --- |
| 1999 | Holla Holla | 35 | 11 | 2 | — | — | Venni Vetti Vecci |
| 2000 | Between Me and You (feat. Christina Milian) | 11 | 5 | 11 | 26 | — | Rule 3:36 |
| 2000 | Put It on Me (feat. Lil' Mo & Vita) | 8 | 2 | 11 | — | — | Rule 3:36 |
| 2000 | 6 Feet Underground | — | 53 | 25 | — | — | Rule 3:36 |
| 2001 | I Cry (feat. Lil' Mo) | 40 | 11 | 25 | — | — | Rule 3:36 |
| 2001 | I'm Real (Murder Remix) (feat. Jennifer Lopez) | 1 | 2 | — | 4 | 3 | Pain Is Love |
| 2001 | Livin' It Up (feat. Case) | 6 | 4 | 4 | 27 | 6 | Pain Is Love |
| 2002 | Always on Time (feat. Ashanti) | 1 | 1 | 1 | 6 | 3 | Pain Is Love |
| 2002 | Down Ass Chick (feat. Charlie Baltimore) | 21 | 8 | 5 | — | 37 | Pain Is Love |
| 2002 | Thug Lovin' (feat. Bobby Brown) | 42 | 16 | 10 | 15 | 7 | The Last Temptation |
| 2003 | Mesmerize (feat. Ashanti) | 2 | 5 | 2 | 12 | 5 | The Last Temptation |
| 2003 | The Reign | — | — | — | 9 | 5 | The Last Temptation |
| 2003 | Clap Back | 44 | 17 | 12 | 9 | 43 | Blood in My Eye |
| 2004 | Caught Up (feat. Lloyd & Ashanti) | — | 65 | — | 20 | 34 | R.U.L.E. |
| 2004 | Wonderful (feat. R. Kelly & Ashanti) | 5 | 3 | 2 | 1 | 6 | R.U.L.E. |
| 2004 | New York (feat. Fat Joe & Jadakiss) | 27 | 14 | 10 | 17 | — | R.U.L.E. |
| 2007 | Uh-Ohhh! (feat. Lil Wayne) | — | 69 | — | — | — | The Mirror: Reloaded |
| 2007 | Body (feat. Ashley Joi) | — | 71 | — | — | — | The Mirror: Reloaded |
Filmografia

| Vuosi | Elokuva | Rooli |
| --- | --- | --- |
| 2000 | Da Hip Hop Witch | Oma itse |
| 2000 | Turn it Up | David 'Gage' Williams |
| 2000 | Backstage | Oma itse |
| 2001 | Crime Partners | Hitman |
| 2001 | Hurjapäät | Edwin |
| 2002 | Kuoleman selli | Nicolas 'Nick' Frazier |
| 2003 | Scary Movie 3 | Agent Thompson |
| 2003 | Pauly Shore Is Dead | Oma itse |
| 2004 | The Cookout | Bling Bling |
| 2004 | Shall We Dance? | Hip Hop Bar Performer |
| 2005 | Back in the Day | Reggie Cooper |
| 2005 | Hyökkäys poliisiasemalle 13 | Smiley |
| 2009 | Don't Fade Away | Foster |
Chilen ihme

Chilen ihme oli Milton Friedmanin luoma termi, jota hän käytti Chilen taloudellisista uudistuksista, joita Augusto Pinochet toteutti neuvonantajineen 1970- ja 1980-luvulla.
Chile (sininen)  Etelä-Amerikka (oranssi) BKT henkilöä kohti (1945-2003).
Chile (oranssi) ja keskimääräinen Etelä-Amerikka (sininen) taloudellinen kasvu (BKT) (1971-2007).
Neuvonantajat, Chicagon pojat, saivat nimensä siitä, että he opiskelivat monetaristista taloustiedettä Chicagon yliopistolla Milton Friedmanin johdolla ennen vallankumousta.
Pinochetin aikana yrityksiä yksityistettiin ja markkinoita vapautettiin niin, että Nobel-palkittu Gary Becker totesi Chilen olevan taloudellinen esikuva koko alikehittyneelle maailmalle (1997). Paul Krugmanin mukaan (2008) Chicagon yliopiston taloustieteilijöiden esittämät uudistukset olivat erittäin menestyksekkäitä ja ne säilytettiin koskemattomina, kun Chile palasi demokratiaan 1989.
Termiä "Chilen ihme" käytetään usein myös sarkastisessa mielessä. Vasemmistolaiset muistuttavat, että Pinochet'n kauden alkupuolella 4,3 prosentista aina 22 prosenttiin astiselvennä ja reaalipalkat putosivat 40 prosenttia ennen kuin Milton Friedmanin oppien mukaisesti valuuttakurssi vapautettiin ja talouden tervehtyminen alkoi. Chile oli myös Latinalaisen Amerikan ainoa maa, jossa opiskelijoiden määrä väestöstä väheni 1970-luvulla, sotilasjuntan vallankaappauksen jälkeen. Oikeistolaiset muistuttavat puolestaan, että pitkällä aikavälillä Chile vaurastui huomattavasti nopeammin kuin alueen muut maat ja että alun taantuma johtui aikaisemmasta sosialistisen Allenden politiikasta.
Chile nykyään ja ennen

Nykyään vain 18,2 % chileläisistä elää köyhyysrajan alapuolella (Brasiliassa 31 %, Boliviassa 64 %).
WSJ:n ja Heritage-säätiön taloudellisen vapauden indeksin mukaan Chile oli vuonna 2008 maailman 8. vapain talous, ja Latinalaisen Amerikan talouksista kaikkein vapain.
Ennen sosialismia (1959) Kuuba oli maanosan rikkaimpia, Chile köyhempi. Nykyään Chilen minimipalkka on 230 euroa/kk, kun taas Kuuban keskipalkka on alle 10 euroa/kk ei-vaihdettavissa pesoissa, joilla ei edes saa ostaa niukkoja hyödykkeitä kuten saippuaa ja wc-paperia.
Liberalistinen näkemys

Sosialisti Salvador Allenden aikana inflaatio nousi 140 %:iin. Näin korkea inflaatio johtaa lähes aina vakavaan talouskriisiin. Allenden hintasääntely oli johtanut elintarvikepulaan ja työvoiman ja pääoman sijoittumiseen tehottomiin tehtäviin.
Maassa mm. vapautettiin ulkomaankauppaa, jolloin yritykset joutuivat kilpailemaan asiakkaista ja sopeutumaan näiden tarpeisiin. Tämä johti työvoiman ja pääomien siirtymiseen tuottamattomista tuottavammille aloille ja yrityksille, mikä aiheutti tilapäisesti rankkaa rakennemuutosta mutta johti liberaalien mukaan terveempään talouden pohjaan. Tämän politiikan toinen puoli oli maan vähäosaisten tarpeiden jättäminen tyydyttämättä, ja aiheutui valtaosin julkiseen sektoriin ja sen työntekijöihin kohdistetusta systemaattisesta alasajosta ja sortotoimista.
Inflaation vähennyttyä talous lähti kasvuun, mutta kesäkuussa 1979 talousministeri Sergio de Castro kiinnitti valuuttakurssin kesäkuussa 1979 taltuttaakseen loput inflaatiosta. Tämän seurauksena kauppataseeseen tuli paha vaje
ja otettiin paljon dollarilainoja, jolloin kuplan puhjettua vuonna 1982 tuli yli kahden vuoden vakava taantuma (mitä Usan samanaikainen taantuma pahensi). Tämä kiinteä kurssi oli vapaasti kelluvia valuuttakursseja kannattavan Milton Friedmanin ja muiden monetaristien oppien vastaista.
Suomessa tapahtui vastaava ilmiö 1980- ja 1990-lukujen taitteessa, kun ensin vapautettiin valuuttalainat ja vasta vuonna 1992 Suomen markka päästettiin kellumaan, jolloin valuuttalainat muuttuivat kalliiksi.
Valuuttakurssi vapautettiin myöhemmin, jolloin talous taas pian toipui ja vuodesta 1985 Chilen talous on kasvanut selvästi nopeammin kuin Latinalaisessa Amerikassa keskimäärin.
Chile ei suinkaan ollut puhdas markkinatalous eikä esimerkiksi Milton Friedman hyväksynyt Pinochetin diktatuuria, mutta talouden kohtalainen vapauttaminen lisäsi talouskasvua ja hyvinvointia huomattavasti kuten yleensä muuallakin.
Vasemmistolainen näkemys

Eräät vasemmistolaiset taloustieteilijät painottavat, että Allenden jälkeinen hallinto Chilessä ei pyrkinyt Itä-Aasiasta tuttuun talouskehitystä aktiivisesti edistävään valtiomalliin (developmental state), vaan luotti hintamekanismin ohjaukseen talouspolitiikassaan. Heidän mukaansa Chilen taloudessa ei koettu Japanin ja monien muiden Itä-Aasian "tiikerimaiden" kaltaista loppuun asti vietyä rakenteellista muutosta kohti tuottavampia teollisuuden aloja vaan suhteelliseen etuun perustuva ja ns. alkutuotantoa edustava kaivosala on edelleen määräävässä osassa maan taloudessa. Näin ollen myös maan talouskasvu on ollut vaatimatonta verrattuna Itä-Aasian tiikerimaihin kuten Etelä-Koreaan tai Taiwaniin. Liberaalit ovat vastanneet, että Etelä-Korea ja Taiwan kasvoivat naapureitaan nopeammin vasta siirryttyään näitä huomattavasti liberaalimpaan talouspolitiikkaan. Aiemmin Etelä-Korea oli Korean köyhempi puolisko, nyt yli 20 kertaa rikkaampi.
Milton Friedman ja Chilen talous

Milton Friedmanin mukaan Chilen ihme ei ollut se, että talousuudistukset tehosivat, mikä on tiedetty jo 1700-luvulta asti, vaan se, että sotilasjuntta antoi tehdä ne.
Jo diktatuurin alkuaikoina, ainoalla Chilen-vierailullaan, yksityisen järjestön vieraana, hän piti puheen, jossa rohkeni sanoa talousuudistusten sekä rikastuttavan kansaa että pitkällä aikavälillä nakertavan diktatuuria ja tuovan myös lisää poliittista vapautta.
. Samalla Friedman tapasi kerran Pinochetin, joka pyysi Friedmanilta kirjettä siitä, mitä talousuudistuksia maassa tulisi tehdä, ja Friedman kirjoitti vastauksen. Hän on samoin neuvonut muiden sosialististen diktatuurien, kuten Jugoslavian ja Kiinan, talouspolitiikkaa, vaikkei kannata sosialismiakaan.
Friedman on ilmoittanut vastustavansa kaikkia diktatuureja mutta katsovansa, että talouden vapauttaminen auttaa kansaa sekä suoraan vaurauden kautta että välillisesti diktatuurin elinaikaa lyhentämällä.
Commodore LCD

Commodore LCD.
Commodore LCD oli kokeellinen tietokonemalli, josta on joissakin tilanteissa käytetty lyhennettä C=LCD tai CLCD, jonka virheellisesti on luultu tarkoittavan Color-LCD eikä Commodore LCD kuten pitäisi. Se oli prototyyppi, josta on olemassa vain muutama kappale. Laitteessa hyödynnettiin samoja resursseja kuin esimerkiksi Commodore 16 -koneessa. Commodore LCD julkaistiin tammikuussa 1985.
Tekniset tiedot

Suoritin:
MOS 65C102
1 tai 2 MHz (tieto vaihtelee lähteestä riippuen )
96 kB RAM ja 32 kB ROM
Tekstitilassa: 80 × 16 merkkiä
Grafiikkatilassa: 480 × 128 pikseliä
Ei ääntä
Käyttöjärjestelmä

BASIC version 3.6 (lähes yhteensopiva BASIC versio 7:n kanssa)
Laite sisälsi useita ohjelmia, joista esimerkkeinä:
Tekstinkäsittely
Taulukkolaskenta
Taskulaskin
Lisälaitteita

Paristokäyttöinen tulostin (yksi prototyyppi)
Sisäänrakennettu 300 baudinen modeemi.
Dacentrurus

| Dacentrurus |
| --- | --- |

 Myöhäisjurakausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Osalahko::  †Stegosauria
Heimo::  †Stegosauridae
Suku::  †Dacentrurus  Lucas, 1902
Laji::  armatus
Kaksiosainen nimi
 † Dacentrurus armatus  (Owen, 1875) 
Synonyymit
 Omosaurus armatus Owen, 1875 
Katso myös
   Dacentrurus Wikispeciesissä   Dacentrurus Commonsissa 
Infobox OKNimi-testi OK: 
Dacentrurus armatuksen luuranko näytteillä Natural History Museumissa, Lontoossa.
Dacentrurus on sukupuuttoon kuollut stegosaureihin kuuluva dinosaurus. Se eli myöhäisellä jurakaudella, stegosaurien kukoistusaikaan. Dacentrurus käytti ravinnokseen kasveja. Dinosauruksen fossiileita on löydetty Englannista, Espanjasta, Portugalista ja Ranskasta. Löytöihin lukeutuu useiden yksilöiden jäänteitä.
Nimen historia

Dacentrurus nimettiin ensimmäistä kertaa vuonna 1875, jolloin brittipaleontologi Richard Owen antoi sille nimeksi Omosaurus armatus. Nimen etuosa oli kuitenkin jo käytössä, joten dinosaurus nimettiin uudelleen vuonna 1902, Frederic Lucasin antaessa uudeksi nimeksi Dacentrurus. Lajinimi armatus kuitenkin säilytettiin. Dacentrurus tarkoittaa ”hyvin terävää häntää”.
Koko ja ulkonäkö

Dacentrurus oli noin 7–8 metriä pitkä. Useimmilla stegosaureilla oli pitkin selkää luulevyjä aina hännänpäähän asti, mutta Dacentruruksella oli kaulasta lonkan kohdalle kahdeksan paria kilpiä, joiden jälkeen tuli neljä paria suurikokoisia piikkejä. Hännänpäässä dinosauruksella oli neljä piikkiparia lisää, jotka osoittivat sivulle. Kilpien ja piikkien muodostuma on hyvin samankaltainen kuin Afrikassa eläneellä Kentrosauruksella.
Fossiilit

Dacentruruksen fossiileita löydettiin alun perin Englannista. Sittemmin uusia löytöjä on tehty niin Espanjassa, Ranskassa kuin runsaslukuisesti Portugalissa. Dinosaurus oli läheistä sukua Miragaialle ja Hesperosaurukselle.
Saalistajat

Stegosaurit joutuivat myöhäisjurakaudella Pohjois-Amerikassa usein Allosauruksen ja muiden teropodien kohteeksi, joten samaa saattoi tapahtua myös Euroopassa. Enemmistö suurista teropodeista Euroopassa eli tosin aiemmalla jurakaudella.
Dacentrurus ja ihminen kokovertailussa.
Dan Riba

| Dan Riba |
| --- | --- |
 Dan Riba vuonna 2023.
Henkilötiedot
Ammatti:  ohjaaja animaattori
Ohjaaja
Aktiivisena:  1983–
Tunnetuimmat ohjaukset:  Teräsmies Bittipää The New Batman Adventures Batman of the Future Justice League Unlimited
Palkinnot
 Daytime Emmy 1997 Bittipää  1998 Batman & Teräsmies – Ässäpari ja Jokeri  2001 Batman of the Future 
Aiheesta muualla
IMDb 
Daniel Esteban “Dan” Riba (1960) on yhdysvaltalainen animaatio-ohjaaja ja animaattori. Hän on ohjannut useita DC-animaatiosarjoja, kuten Teräsmiestä, Batman of the Futurea ja Justice Leaguea. Riba on palkittu kolme kertaa Daytime Emmy -palkinnolla vuosina 1997, 1998 ja 2001.
Filmografia > Elokuvat

Batman – Mustan kostajan paluu (1993)
Turok: Son of Stone (2008)
Filmografia > Televisiosarjat

Mister T (1983–1985)
The Real Ghost Busters (1986)
Starcom: The U.S. Space Force (1987)
ALF: The Animated Series (1987)
The Super Mario Bros. Super Show! (1989)
Batman (1993–1994)
Bittipää (1995–1996)
Teräsmies (1996–2000)
The New Batman Adventures (1997–1998)
Batman of the Future (1999–2001)
Static Shock (2000–2001)
Xiaolin Showdown (2003–2004)
Justice League (2001–2004)
Justice League Unlimited (2004–2006)
Ben 10: Alien Force (2008)
Aiheesta muualla

Dan Riba TV.comissa (Arkistoitu – Internet Archive) (englanniksi)
Dag Malmberg

Dag Malmberg vuonna 2010.
Dag Åke Sigvard Malmberg (s. 18. tammikuuta 1953 Gävle, Ruotsi) on ruotsalainen näyttelijä. Hänet tunnetaan kansainvälisesti parhaiten poliisipäällikkö Hans Pettersonin roolista ruotsalais-tanskalaisessa rikossarjassa Silta (2011–2015).
Filmografia

2000 – Den bästa sommaren
2001 – Laulu Martinille
2005 – Krama mig
2006 – Van Veeteren – Fallet G
2007 – Tatuerad torso
2007 – Den krossade tanghästen
2008 – Nattrond
2008 – Glasdjävulen
2008 – Eldsdansen
2008 – Guldkalven
2009 – Göta kanal 3 – Kanalkungens hemlighet
2009 – Så olika
2010 – Sound of Noise
2011 – Den som vakar i mörkret
2011 – Det lömska nätet
2011 – En man med litet ansikte
2011 – Hur många lingon finns det i världen?
2012 – Johan Falk: Soluttautuja
2012 – Call Girl
2013 – Rendez-vous à Kiruna)
2014 – Kommissarien och Havet
2014 – Och Piccadilly Circus ligger inte i Kumla
2014 – Micke & Veronica
Filmografia > Televisiosarjat

1988 – Träpatronerna
1994–1995 – År av drömmar
1997 – Glappet
1999 – Jakten på en mördare
1999–2001 – Sjätte dagen
2003 – De drabbade
2003 – En ö i havet
2004 – Orka! Orka!
2006 – Den som viskar
2008 – Selma
2009 – Fallet
2009 – Stenhuggaren
2010 – Saltön
2010 – Drottningoffret
2011–2015 – Silta
2015 – Glada hälsningar från Missångerträsk
2016 –  Nousuvesi
Chiaki Morita

| Chiaki Morita |
| --- | --- |

Henkilötiedot
Syntynyt: 1. heinäkuuta 1968 (ikä 56)  Hokkaido
Näyttelijä
Aktiivisena:  1989–
Merkittävät roolit:  Tala Valkov (Beyblade G-Revolution) Tsukasa (Bad Boys)
Aiheesta muualla
IMDb 
Chiaki Morita (jap. 森田チアキ) (s. 1. heinäkuuta 1968 Hokkaido) on japanilainen ääninäyttelijä. Hän on koulutukseltaan opettaja ja onkin opettanut ala-astelaisia sekä lastentarhalaisia.
Ääniroolit

Bad Boys – Tsukasa
Bakusou Kyoudai Lets & Go Max – Sabouraud
Beyblade G-Revolution – Tala Valkov, sivuäänet
Beyblade – Carlos, Tala Valkov
Brave Exkaiser – Takumi
Doraemon – Ken, Tooru
Flint, The Time Detective – Tokio
Golden Brave Goldran – Kazu Tokimura
Nakoruru – Hokute
Saint Tail – Ninomiya Tatsuo
Trigun – Tonis
Wrestler Gundan Seisenshi Robin Jr. – Momosaki Wakakouji
Aiheesta muualla

haikyo.or.jp (Arkistoitu – Internet Archive)
Anime News Network
Căușenin piiri

Piiri tummennettuna Moldovan kartalla.
Căușenin piiri on hallintopiiri kaakkoisessa Moldovassa. Piirin hallintokeskus on Căușeni.
Piirin pinta-ala on 1 163 neliökilometriä, ja väkiluku vuonna 2014 noin 81 185.
Clare Daly

Clare Daly
Clare Daly (s. 11. huhtikuuta 1968 Dublin) on irlantilainen Independents 4 Change -liiton poliitikko, joka istui vuosina 2019–2024 Euroopan parlamentin jäsenenä GUE/NGL-vasemmistoryhmässä.
Daly istui Dáil Éireannin jäsenenä ennen valintaansa Euroopan parlamenttiin vuonna 2019. Hän oli mukana perustamassa Militant Labouria, josta myöhemmin tuli Irlannin sosialistinen puolue. Euroopan parlamentin jäsenenä Daly sai kansainvälistä huomiota kiistellyillä ulkopoliittisilla kannanotoillaan varsinkin Venäjän ja Kiinan suhteen.
Mielipiteet ja toiminta europarlamentissa

Vuonna 2021 Daly ja hänen läheinen yhteistyökumppaninsa Mick Wallace joutuivat Euroopan parlamentissa kurinpidon kohteiksi matkustamisesta Venezuelaan ja Ecuadoriin epävirallisina vaalitarkkailijoina. Samana vuonna kaksikko vieraili Iranin tukeman Kansan mobilisointiyksiköt -shiiamilitian luona Irakissa. Militia julkaisi Youtubessa videomateriaalia tästä matkasta mainostaessaan omaa toimintaansa. Fianna Fáilin senaattori Malcolm Byrne tuomitsi matkan ja luonnehti Dalya sekä Wallacea "häpeäksi Irlannille". Hänen mukaansa Kansan mobilisointiyksiköt muun muassa murhasi homoseksuaaleja. Byrne syytti Dalya ja Wallacea lisäksi Aljaksandr Lukašenkan ja Hezbollahin tukemisesta.
Mielipiteet ja toiminta europarlamentissa > Venäjä- ja Ukraina-näkemykset

Daly oli yksi kolmestatoista europarlamentaarikosta, jotka helmikuussa 2022 äänestivät Euroopan parlamentissa Venäjän tuomitsevaa lauselmaa vastaan. Huhtikuussa 2022 Daly vaati Ukrainan sodan ratkaisemista diplomatialla ja dialogilla, koska hän ei uskonut rauhan saavuttamiseen aseilla. The Irish Times paljasti vuonna 2022 Dalyn osakseen saaman laajan myötämielisen mediahuomion Venäjällä ja Kiinassa, joiden tiedotusvälineet esittelivät hänet näiden maiden hallitusten tukijana. Myös Syyriassa Dalya on käsitelty myötämielisessä valossa. Euroopassa hän on saanut enemmän kritiikkiä osakseen.
Daly on vastustanut Venäjään kohdistettuja pakotteita ja Ukrainan sotilaallista avustamista. Hänen mukaansa pakotteet rankaisevat vain tavallisia kansalaisia. Venäjä on hänen mukaansa rikastunut pakotteiden asettamisen jälkeen. Aseapua hän on arvostellut sodan pitkittämisestä ja kuolonuhrien määrän kasvattamisesta. Dalyn mukaan Yhdysvallat on liian pitkään dominoinut maailmaa. Natoa hän on kritisoinut Ukrainan epävakauttamisesta. Daly on määritellyt kantansa sodanvastaiseksi ja kiistänyt syytökset eurooppalais- tai ukrainalaisvastaisuudesta sekä venäläismielisyydestä. Dalyn mukaan Ukrainan sitoutuminen ulkopoliittiseen neutraaliuteen on välttämätön rauhanehto.
Daly on vastannut kritiikkiin toteamalla Venäjän syylliseksi sotaan, mutta ilmaisemalla vastustavansa Yhdysvaltain ja Naton roolin sivuuttamista. Vladimir Putinia hän on luonnehtinut oikeistolaiseksi, uusliberaaliksi nationalistiksi. Dalyn mukaan Ukrainan EU-jäsenyys on nopealla aikavälillä järjetön tavoite. Hän on kritisoinut Ukrainaa korruptiosta. Ukrainan kansallisen turvallisuus- ja puolustusvaltuuston Disinformaation vastainen keskus luokitteli Dalyn yhdeksi puhujista, jotka edistävät Venäjän propagandan kanssa yhdenmukaisia narratiiveja.
Fianna Fáil -puolueen europarlamentaarikko Barry Andrews varoitti toukokuussa 2024 Venäjän vaikuttamispyrkimyksistä Euroopan parlamenttiin. Hän piti erityisen huolestuttavana sitä, että Daly ja Mick Wallace olivat johdonmukaisesti omaksuneet ratkaisuja "suoraan Kremlinin pelikirjasta".
Mielipiteet ja toiminta europarlamentissa > Muut näkemykset ja vuoden 2024 eurovaalit

Daly on kritisoinut Irlannin peräkkäisiä hallituksia epäonnistumisesta asumista, terveyttä ja elinkustannuksia koskevissa ratkaisuissa. Hänen mukaansa Euroopan instituutiot ovat etääntyneet eurooppalaisista ihmisistä.
Daly kampanjoi vuoden 2024 eurovaaleissa muun muassa EU-kriittisyydellä. Hän syytti Euroopan unionia siirtymisestä rauhanprojektista puolustusliitoksi. Hän kritisoi myös äänekkäästi Israelia ja syytti Euroopan unionia pyrkimyksestä pitkittää sotia sekä Ukrainassa että Gazassa.
Daly menetti paikkansa Euroopan parlamentissa vuonna 2024. Hän syytti häviöstään "establishmentia", jonka koki vahingoittaneen mahdollisuuksiaan tulla valituksi. Hän on katsonut poliittisten vastustajiensa ja "valtamedian" tulkinneen häntä pahantahtoisesti väärin.
Aiheesta muualla

Kuvia tai muita tiedostoja aiheesta Clare Daly Wikimedia Commonsissa
Clare Daly Euroopan parlamentin jäsenet. Euroopan parlamentti.